У райцэнтры свята праходзіла ў нядзелю, 18 лютага, на плошчы перад рынкам. Паступова сюды сабраліся выбаршчыкі, якія толькі што наведалі ўчасткі для галасавання. Абмяркоўвалі перадвыбарныя праграмы і персаналіі кандыдатаў у мясцовыя Саветы. Пры гэтым не абдзялялі ўвагай гандлёвыя рады, што пачына-ліся не такімі частымі выездамі некаторых прадпрыемстваў і арганізацый. Дзісенскі лясгас прапаноўваў па даволі прывабных цэнах мёд, і літровыя слоікі паступова разышліся; нядоўга прастаяла машына з бярозавымі дрывамі. Газавікі рэалізоўвалі пажыўныя грунты для агароднікаў і кветкаводаў. Фірма "Капіталдрэўпрадукт" расхвальвала стол з натуральнай бярозы, хаця прапаноўвала і іншае — плінтусы, рэйкі, дошкі. Драўляную мэблю, дошкі, агаловак для калодзежа можна было набыць і ў індывідуальнага прадпрымальніка Ільі Цімафеева.